2004/81/EY: Komission päätös, tehty 6 päivänä tammikuuta 2004, luettelosta kolmansista maista, joista jäsenvaltiot sallivat nautaeläinten, sikojen, hevoseläinten, lampaiden, vuohien, tuoreen lihan ja lihavalmisteiden tuonnin, tehdyn neuvoston päätöksen 79/542/ETY muuttamisesta erityisesti tiettyjen liittymässä olevien maiden osalta (ETA:n kannalta merkityksellinen teksti) (tiedoksiannettu numerolla K(2003) 5352)



Virallinen lehti nro L 017 , 24/01/2004 s. 0041 - 0045



Komission päätös, tehty 6 päivänä tammikuuta 2004, luettelosta kolmansista maista, joista jäsenvaltiot sallivat nautaeläinten, sikojen, hevoseläinten, lampaiden, vuohien, tuoreen lihan ja lihavalmisteiden tuonnin, tehdyn neuvoston päätöksen 79/542/ETY muuttamisesta erityisesti tiettyjen liittymässä olevien maiden osalta (tiedoksiannettu numerolla K(2003) 5352) (ETA:n kannalta merkityksellinen teksti) (2004/81/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY,(1) sellaisena kuin se on viimeksi muutettuna asetuksella (EY) N:o 807/2003(2) ja erityisesti sen 3 artiklan, sekä katsoo seuraavaa: (1) Neuvoston päätöksessä 79/542/ETY(3) vahvistetaan luettelo kolmansista maista, joista jäsenvaltiot sallivat nautaeläinten, sikojen, hevoseläinten, lampaiden, vuohien, tuoreen lihan ja lihavalmisteiden tuonnin. (2) Muutamat liittymässä olevat maat ovat pyytäneet, että niiden sallittaisiin tuoda yhteisöön eläviä eläimiä, tuoretta lihaa ja lihavalmisteita ennen liittymistä. (3) Elintarvike- ja eläinlääkintätoimisto on tehnyt lukuisia tarkastusmatkoja arvioidakseen eläinten terveystilanteen näissä maissa. (4) Tarkastusraporttien ja nykyisin sallitun maahantuonnin laajuuden perusteella sekä luetteloiden yhdenmukaistamiseksi ennen liittymistä on aiheellista periaatteessa ottaa sallitun tuonnin piiriin tuonti liittymässä olevista maista yhteisöön. (5) Neuvoston päätöksen 79/542/ETY liite olisi muutettava vastaavasti. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 79/542/ETY liitteessä oleva I osa tämän päätöksen liitteellä. 2 artikla Tämä päätös tulee voimaan 27 päivänä tammikuuta 2004. 3 artikla Tämä päätös on osoitettu kaikille jäsenvaltioille. Tehty Brysselissä 6 päivänä tammikuuta 2004. Komission puolesta David Byrne Komission jäsen (1) EYVL L 302, 31.12.1972, s. 28. (2) EUVL L 122, 16.5.2003, s. 36. (3) EYVL L 146, 14.6.1979, s. 15. Päätös sellaisena kuin se on viimeksi muutettuna päätöksellä 2001/731/EY (EYVL L 274, 17.10.2001, s. 22). LIITE "LIITE Tuonnin on täytettävä asiaa koskevat eläinten terveyden ja kansanterveyden vaatimukset. 1 OSA Elävät eläimet, tuore liha ja lihavalmisteet >TAULUKON PAIKKA> Erityishuomautuksia n= nautaeläimet (myös puhvelit ja biisonit) l/v= lampaat ja vuohet s= siat h= hevoseläimet s/e= sorkkaeläimet x= sallittu o= kielletty"